**เทศบาลตำบลโพธิ์ไทร อำเภอพิบูลมังสาหาร จังหวัดอุบลราชธานี**

**หมายเหตุประกอบงบการเงิน**

**สำหรับปีสิ้นสุดวันที่ 30 กันยายน 2565**

**หมายเหตุ 1 ข้อมูลทั่วไป**

เทศบาลตำบลโพธิ์ไทร มีหน้าที่ความรับผิดชอบหลัก คือ การบริการสาธารณะในด้านการรักษาความสงบเรียบร้อยของประชาชน การจัดให้มีและบำรุงทางบกและทางน้ำ การรักษาความสะอาดของถนน หรือทางเดินและที่สาธารณะ การกำจัดมูลฝอยและสิ่งปฏิกูล การป้องกันและระงับโรคติดต่อ การให้มีเครื่องใช้ในการดับเพลิง จัดให้ราษฎรได้รับการศึกษาอบรม ส่งเสริมการพัฒนาสตรี เด็ก เยาวชน ผู้สูงอายุและผู้พิการ บำรุงศิลปะจารีตประเพณี ภูมิปัญญาท้องถิ่นและวัฒนธรรมอันดีของท้องถิ่น รวมทั้งหน้าที่อื่นตามกฎหมายบัญญัติให้เป็นหน้าที่ของเทศบาล เทศบาลตำบลโพธิ์ไทร ตั้งอยู่ที่เลขที่ 363 หมู่ที่ 9 บ้านสนามชัย ตำบลโพธิ์ไทร อำเภอพิบูลมังสาหาร จังหวัดอุบลราชธานีรหัสไปรษณีย์ 34110 เบอร์โทรศัพท์ติดต่อ 045-210411-5 เบอร์โทรสาร 045-210412

กรอบกฎหมายหลักที่เกี่ยวข้องกับการดำเนินงานขององค์กรปกครองส่วนท้องถิ่น ได้แก่ พระราชบัญญัติเทศบาล พ.ศ. 2496 และแก้ไขเพิ่มเติม (ฉบับที่ 14) พ.ศ. 2562 และพระราชบัญญัติกำหนดและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542

เทศบาลตำบลโพธิ์ไทร ได้ตั้งงบประมาณรายจ่ายประจำปี ในปีงบประมาณ พ.ศ. 2565 จำนวน 71,000,000.00บาท (ปีงบประมาณ พ.ศ. 2564 จำนวน 69,100,000.00 บาท) โดยแยกเป็น งบลงทุน จำนวน 9,359,600.00 บาท และงบประจำ จำนวน 61,640,400.00 บาท เพื่อใช้จ่ายในการปฏิบัติงาน 12 แผนงาน ดังนี้ แผนงานงบกลาง 20,267,782.00 บาท แผนงาน บริหารทั่วไป 17,617,400.00 บาท แผนงานการรักษาความสงบภายใน 412,500.00 บาท แผนงานการศึกษา 13,504,458.00 บาท แผนงานสาธารณสุข 1,788,640.00 บาท แผนงานสังคมสงเคราะห์ 2,376,820.00 บาท แผนงานเคหะและชุมชน 1,440,000.00 บาท แผนงานสร้างความเข้มแข็งของชุมชน 598,000.00 บาท แผนงานการศาสนาวัฒนธรรมและนันทนาการ 480,000.00 บาท แผนงานอุตสาหกรรมและการโยธา 10,290,980.00 บาท แผนงานการเษตร 360,000.00 บาท และแผนงานการพาณิชย์ 1,863,420.00 บาท

เทศบาลตำบลโพธิ์ไทร มีหน่วยงานภายใต้สังกัดจำนวน 4 แห่ง ประกอบด้วย ศูนย์พัฒนาเด็กเล็กบ้านสนามชัย ศูนย์พัฒนาเด็กเล็กบ้านสร้างแก้ว ศูนย์พัฒนาเด็กเล็กบ้านท่าช้าง และศูนย์พัฒนาเด็กเล็กบ้านถิ่นสำราญ ซึ่งรับผิดชอบบริหารจัดการเงินงบประมาณและเงินนอกงบประมาณที่ได้รับการจัดสรรในส่วนของแต่ละแห่ง หน่วยงานภายใต้สังกัดดังกล่าวเป็นหน่วยงานที่จัดทำงบการเงินต่างหากจากเทศบาลตำบลโพธิ์ไทร ซึ่งได้นำมารวมในรายงานการเงินขององค์กรปกครองส่วนท้องถิ่นฉบับนี้

**หมายเหตุ 2 เกณฑ์การจัดทำรายงานการเงิน**

รายงานการเงินฉบับนี้จัดทำขึ้นตามมาตรฐานการบัญชีภาครัฐและนโยบายการบัญชีภาครัฐที่กระทรวงการคลังกำหนด และหนังสือกรมบัญชีกลาง ที่ กค 0410.3/ว 731 ลงวันที่ 13 สิงหาคม 2564 เรื่อง แนวทางการจัดทำรายงานการเงินตามมาตรฐานการบัญชีภาครัฐและนโยบายการบัญชีภาครัฐสำหรับองค์กรปกครองส่วนท้องถิ่น

รายงานการเงินนี้จัดทำขึ้นโดยใช้เกณฑ์ราคาทุนเดิม เว้นแต่จะได้เปิดเผยไว้เป็นอย่างอื่นในนโยบายการบัญชี

รายงานการเงินนี้ได้รวมข้อมูลบัญชีของหน่วยงานต้นสังกัด และหน่วยงานภายใต้สังกัด ตามหนังสือกรมส่งเสริมการปกครองท้องถิ่นที่ มท 0808.4/ว 2608 ลงวันที่ 28 สิงหาคม 2563 หนังสือกรมส่งเสริมการปกครองท้องถิ่น ที่ มท 0808.4/ว 3020 ลงวันที่ 29 กันยายน 2563 หนังสือกรมส่งเสริมการปกครองท้องถิ่น ที่ มท 0808.4/ว 3956 ลงวันที่ 23 ธันวาคม 2563 หนังสือกรมส่งเสริมการปกครองท้องถิ่น ที่ มท 0808.4/ว 1109 ลงวันที่ 31 พฤษภาคม 2564 และหนังสือกรมส่งเสริมการปกครองท้องถิ่น ที่ มท 0808.4/ว 1294 ลงวันที่ 5 พฤษภาคม 2565 เรื่อง ซักซ้อมแนวทางปฏิบัติในการบันทึกบัญชีขององค์กรปกครองส่วนท้องถิ่น

**หมายเหตุ 3 สรุปนโยบายการบัญชีที่สำคัญ**

**3.1 เงินสดและรายการเทียบเท่าเงินสด**

เงินสดและรายการเทียบเท่าเงินสด ประกอบด้วย เงินสดในมือ เช็ค ดราฟต์ ธนาณัติ เงินฝากประเภทกระแสรายวัน เงินฝากออมทรัพย์/เผื่อเรียก เงินฝากประจำไม่เกิน 3 เดือน และเงินฝากกระทรวงการคลัง

โดยหน่วยงานจะรับรู้ในราคาตามมูลค่าที่ตราไว้หรือมูลค่าที่จะได้รับ

**3.2 ลูกหนี้หมุนเวียนและรายได้ค้างรับ**

ลูกหนี้ค่าภาษี หมายถึง จำนวนเงินที่หน่วยงานมีสิทธิได้รับชำระจากผู้ที่มีหน้าที่ต้องเสียภาษีประจำปี หน่วยงานจะรับรู้ลูกหนี้ค่าภาษีตามมูลค่าสุทธิที่จะได้รับ โดยมีการประมาณการค่าเผื่อหนี้สงสัยจะสูญสำหรับลูกหนี้ส่วนที่คาดว่าจะไม่สามารถเรียกเก็บได้

ลูกหนี้ค่าสินค้าและบริการ หมายถึง จำนวนเงินที่หน่วยงานมีสิทธิได้รับชำระจากบุคคลภายนอก หรือหน่วยงานอื่น ซึ่งเกิดจากการขายสินค้าและบริการอันเป็นส่วนหนึ่งของการดำเนินงานปกติของหน่วยงาน หน่วยงานจะรับรู้ลูกหนี้จากการขายสินค้าและบริการตามมูลค่าสุทธิที่จะได้รับ เช่น ค่าธรรมเนียมเก็บและขนมูลฝอย ค่าน้ำประปา ค่าเช่า ค่ารักษาพยาบาล เป็นต้น โดยมีการประมาณการค่าเผื่อหนี้สงสัยจะสูญสำหรับลูกหนี้ส่วนที่คาดว่าจะไม่สามารถเรียกเก็บได้

ลูกหนี้ทรัพย์รับจำนำ หมายถึง ทรัพย์หรือสิ่งของที่สถานธนานุบาลรับจำนำไว้ หน่วยงานจะรับรู้ด้วยมูลค่าต่ำกว่ามูลค่ายุติธรรมตามเกณฑ์ที่สำนักงานคณะกรรมการจัดการสถานธนานุบาลขององค์กรปกครองส่วนท้องถิ่นกำหนด โดยไม่ตั้งบัญชีค่าเผื่อหนี้สงสัยจะสูญ

รายได้ค้างรับ หมายถึง รายได้ของหน่วยงาน ซึ่งเกิดรายได้ขึ้นแล้วแต่ยังไม่ได้รับชำระเงิน โดยจะรับรู้ตามมูลค่าที่คาดว่าจะได้รับ เช่น ดอกเบี้ยเงินฝากธนาคาร ดอกเบี้ยรับจำนำ เป็นต้น

รายได้เงินอุดหนุนค้างรับ หมายถึง จำนวนเงินที่หน่วยงานจะได้รับสนับสนุนจากหน่วยงานภาครัฐหรือหน่วยงานอื่น ที่นอกเหนือจากค่าสินค้าและบริการแต่ยังไม่ได้รับเงิน หน่วยงานจะรับรู้ตามมูลค่าที่คาดว่าจะได้รับ

ค่าเผื่อหนี้สงสัยจะสูญ หน่วยงานตั้งประมาณการค่าเผื่อหนี้สงสัยจะสูญ ตามหนังสือกรมส่งเสริมการปกครองท้องถิ่น ที่ มท 0808.4/ว 2608 ลงวันที่ 28 สิงหาคม 2563 เรื่อง ซักซ้อมแนวทางปฏิบัติในการบันทึกบัญชีขององค์กรปกครองส่วนท้องถิ่น ให้คำนวณเป็นร้อยละของยอดลูกหนี้ ดังนี้

**จำนวนค้างชำระ (ปี) ร้อยละที่ใช้คำนวณค่าเผื่อหนี้สงสัยจะสูญ**

ปีที่ 2 20

ปีที่ 3 - 5 50

ปีที่ 5 ขึ้นไป 100

ซึ่งการตั้งค่าเผื่อหนี้สงสัยจะสูญจะตั้งคู่กับหนี้สงสัยจะสูญเป็นค่าใช้จ่าย ณ วันสิ้นรอบระยะเวลาบัญชี

ลูกหนี้เงินยืม หมายถึง ลูกหนี้ภายในหน่วยงานกรณีให้ข้าราชการ พนักงาน เจ้าหน้าที่ หรือผู้ที่ได้รับอนุมัติให้ยืมเงินไปใช้จ่ายในการปฏิบัติงานโดยไม่มีดอกเบี้ย เช่น ลูกหนี้เงินยืมจากเงินงบประมาณ หน่วยงานจะรับรู้ลูกหนี้ตามราคาทุน โดยไม่ตั้งบัญชีค่าเผื่อหนี้สงสัยจะสูญ

ลูกหนี้เงินยืมเงินสะสม หมายถึง จำนวนเงินที่หน่วยงานให้ข้าราชการ พนักงาน เจ้าหน้าที่ หรือผู้ที่ได้รับอนุมัติให้ยืมเงินไปใช้จ่ายในการปฏิบัติงานจากแหล่งเงินสะสม อาจมีการคิดดอกเบี้ยหรือไม่ก็ได้ หน่วยงานจะรับรู้ลูกหนี้ตามราคาทุน โดยไม่ตั้งบัญชีค่าเผื่อหนี้สงสัยจะสูญ

เงินให้กู้ยืมเงินทุนโครงการเศรษฐกิจชุมชน หมายถึง จำนวนเงินที่หน่วยงานให้บุคคลภายนอกกู้ยืมจากเงินทุนโครงการเศรษฐกิจชุมชน อาจมีการคิดดอกเบี้ยหรือไม่ก็ได้ เงินให้กู้แบ่งเป็นเงินให้กู้ยืมระยะสั้นและเงินให้กู้ยืมระยะยาว ที่มีกำหนดชำระคืนเกิน 1 ปี หน่วยงานจะรับรู้เงินให้กู้ยืมเมื่อได้จ่ายเงินให้กู้ยืมแก่บุคคลภายนอกตามราคาทุน โดยไม่ตั้งบัญชีค่าเผื่อหนี้สงสัยจะสูญ

ลูกหนี้เงินมัดจำและเงินประกัน หมายถึง จำนวนเงินที่หน่วยงานจ่ายไป เพื่อเป็นประกันในการดำเนินการตามสัญญาให้ได้มาซึ่งสิทธิและบริการ และจะได้รับคืนเมื่อการดำเนินการตามเงื่อนไขสิ้นสุดลง หน่วยงานจะรับรู้ตามราคาทุน

**3.3 ลูกหนี้ระยะสั้นอื่น**

ลูกหนี้ระยะสั้นอื่นประกอบด้วย เงินรอรับคืนจากการจ่ายเงินที่เบิกไปเกินจำนวนที่ต้องจ่ายจริง ซึ่งจะต้องนำส่งคืนหน่วยงานภายหลัง เงินจ่ายล่วงหน้าที่หน่วยงานจ่ายล่วงหน้าให้แก่คู่สัญญา (ผู้ขายหรือผู้รับจ้าง) ตามเงื่อนไขในสัญญา ก่อนที่คู่สัญญาจะเริ่มปฏิบัติงานจริงตามสัญญา ลูกหนี้ความรับผิดทางแพ่งที่บุคคลภายนอกเป็นหนี้หน่วยงาน เนื่องจากทำความเสียหายให้กับทรัพย์สินของทางราชการ และลูกหนี้ความรับผิดทางละเมิดที่ข้าราชการ ลูกจ้าง และพนักงานของหน่วยงานค้างชำระค่าสินไหมทดแทนแก่หน่วยงาน ซึ่งเกิดจากการกระทำละเมิดของเจ้าหน้าที่ แสดงด้วยมูลค่าสุทธิที่จะได้รับโดยไม่ตั้งบัญชีค่าเผื่อหนี้สงสัยจะสูญ

**3.4 เงินลงทุนระยะสั้น**

เงินลงทุนระยะสั้น ได้แก่ เงินฝากประจำ โดยมีเงื่อนไขการฝากประจำที่มากกว่า 3 เดือน แต่ไม่เกิน 1 ปี นับตั้งแต่วันสิ้นสุดรอบระยะเวลาการรายงาน หน่วยงานจะรับรู้ในราคาตามมูลค่าที่ตราไว้

**3.5 สินค้าและวัสดุคงเหลือ**

สินค้าคงเหลือ หมายถึง สินทรัพย์ที่มีในลักษณะที่ถือไว้เพื่อขาย หรือแจกจ่ายตามลักษณะการดำเนินงานปกติของหน่วยงาน หน่วยงานวัดมูลค่าด้วยราคาทุนตามวิธีเข้าก่อนออกก่อน

วัตถุดิบ หมายถึง สินทรัพย์ที่มีไว้เพื่อใช้ในกระบวนการผลิตสินค้า หน่วยงานวัดมูลค่าด้วยราคาทุนตามวิธีเข้าก่อนออกก่อน

ทรัพย์หลุดจำนำ หมายถึง ทรัพย์รับจำนำซึ่งอยู่ในครอบครองของสถานธนานุบาล ที่ยึดมาเพื่อเป็นการหักล้างลูกหนี้ตามเงื่อนไขที่ตกลงไว้ โดยสถานธนานุบาลมีวัตถุประสงค์ที่จะจำหน่ายในอนาคตอันใกล้ หน่วยงานรับรู้ด้วยมูลค่าต่ำกว่ามูลค่ายุติธรรมตามเกณฑ์ที่สำนักงานคณะกรรมการจัดการสถานธนานุบาลขององค์กรปกครองส่วนท้องถิ่นกำหนด

ยาและวัสดุที่มีไว้ใช้เพื่อการแพทย์ หมายถึง ยา และวัสดุการแพทย์ต่าง ๆ ที่ใช้ในทางการแพทย์ เพื่อการรักษาพยาบาล หน่วยงานวัดมูลค่าด้วยราคาทุนตามวิธีเข้าก่อนออกก่อน

วัสดุคงเหลือ หมายถึง สินทรัพย์ที่หน่วยงานมีไว้เพื่อใช้ในการดำเนินงานตามปกติ โดยทั่วไปมีมูลค่าไม่สูง และไม่มีลักษณะคงทนถาวร หน่วยงานวัดมูลค่าด้วยราคาทุนตามวิธีเข้าก่อนออกก่อน

**3.6 สินทรัพย์หมุนเวียนอื่น**

- ค่าใช้จ่ายจ่ายล่วงหน้า หมายถึง ค่าใช้จ่ายที่หน่วยงานจ่ายเงินแล้วแต่มีบางส่วนที่เป็นค่าใช้จ่ายของรอบระยะเวลาบัญชีถัดไปรวมอยู่ด้วย เช่น ค่าเช่าจ่ายล่วงหน้า ค่าเบี้ยประกันจ่ายล่วงหน้า ค่าโฆษณาจ่ายล่วงหน้า เป็นต้น หน่วยงานจะรับรู้ตามมูลค่าที่คาดว่าจะได้รับ

- สินทรัพย์หมุนเวียนอื่น หมายถึง สินทรัพย์อื่น ๆ ที่นอกเหนือจากที่กล่าวข้างต้น ซึ่งจะเกิดประโยชน์แก่หน่วยงานในระยะเวลาไม่เกิน 1 ปี หน่วยงานจะรับรู้สินทรัพย์อื่นตามมูลค่าที่จะได้รับ

**3.7 เงินลงทุนระยะยาว**

เงินลงทุนระยะยาวประกอบด้วย เงินฝากเงินทุนส่งเสริมกิจการของหน่วยงาน และเงินฝากประจำโดยมีเงื่อนไขการฝากประจำที่มากกว่า 1 ปี นับตั้งแต่วันสิ้นสุดรอบระยะเวลาการรายงาน หน่วยงานจะรับรู้ด้วยมูลค่าที่ตราไว้ และมูลค่าที่จะได้รับ

**3.8 ที่ดิน อาคาร และอุปกรณ์**

ที่ดิน หมายถึง ที่ดินที่หน่วยงานมีกรรมสิทธิ์แสดงมูลค่าตามบัญชีที่เกิดจากราคาทุน

อาคาร หมายถึง อาคาร สิ่งปลูกสร้าง และส่วนปรับปรุงอาคารที่หน่วยงานมีกรรมสิทธิ์และไม่มีกรรมสิทธิ์แต่หน่วยงานได้ครอบครองและนำมาใช้ประโยชน์ในการดำเนินงาน ที่มีราคาซื้อหรือได้มามูลค่าตั้งแต่ 10,000 บาทขึ้นไป และยังไม่หมดอายุการใช้งานอย่างมีประสิทธิภาพแสดงมูลค่าสุทธิตามบัญชีที่เกิดจากราคาทุน หักค่าเสื่อมราคาสะสม

อุปกรณ์ หมายถึง ครุภัณฑ์ประเภทต่างๆ รับรู้เป็นสินทรัพย์เฉพาะรายการที่ซื้อหรือได้มา  
ตั้งแต่ปีงบประมาณ พ.ศ. 2560 เป็นต้นมา ที่มีมูลค่าตั้งแต่ 10,000 บาทขึ้นไป แสดงมูลค่าสุทธิตามบัญชี  
ที่เกิดจากราคาทุนหักค่าเสื่อมราคาสะสม

ราคาทุนรวมต้นทุนทางตรงที่เกี่ยวข้องกับการจัดหาสินทรัพย์ เพื่อให้สินทรัพย์นั้นอยู่ในสภาพและสถานที่ที่พร้อมใช้งานได้ตามประสงค์ของฝ่ายบริหาร ราคาทุนของสินทรัพย์ที่ก่อสร้างขึ้นเองประกอบด้วยต้นทุนค่าวัสดุ ค่าแรงงานทางตรง และต้นทุนทางตรงอื่น ๆ ที่เกี่ยวข้องกับการจัดหาสินทรัพย์

ต้นทุนที่เกิดขึ้นในภายหลัง ต้นทุนในการเปลี่ยนแทนส่วนประกอบจะรับรู้เป็นส่วนหนึ่งของมูลค่าตามบัญชีของรายการที่ดิน อาคาร และอุปกรณ์ เมื่อมีความเป็นไปได้ค่อนข้างแน่ที่หน่วยงานจะได้รับประโยชน์เชิงเศรษฐกิจในอนาคตหรือศักยภาพในการให้บริการเพิ่มขึ้นจากรายการนั้น และสามารถวัดมูลค่าต้นทุนของรายการนั้นได้อย่างน่าเชื่อถือ และตัดมูลค่าของชิ้นส่วนที่ถูกเปลี่ยนแทนออกจากบัญชีด้วยมูลค่าตามบัญชี ส่วนต้นทุนที่เกิดขึ้นในการซ่อมบำรุงที่ดิน อาคาร และอุปกรณ์ที่เกิดขึ้นเป็นประจำจะรับรู้เป็นค่าใช้จ่ายในรอบระยะเวลาบัญชีที่เกิดขึ้น

ค่าเสื่อมราคาหน่วยงานได้บันทึกเป็นค่าใช้จ่ายในงบแสดงผลการดำเนินงานทางการเงิน คำนวณโดยวิธีเส้นตรงตามอายุการใช้ประโยชน์โดยประมาณ ตามประกาศของเทศบาลตำบลโพธิ์ไทร ลงวันที่ 24 พฤศจิกายน 2564 เรื่อง การกำหนดอายุการใช้งานและอัตราค่าเสื่อมราคาสินทรัพย์ (ดูตารางการกำหนดอายุการใช้งานและอัตราค่าเสื่อมราคาสินทรัพย์ถาวรตามหนังสือกรมบัญชีกลาง ที่ กค 0410.3/ว 567 ลงวันที่ 21 ธันวาคม 2561 เรื่อง คู่มือการจัดทำรายงานสำรวจสินทรัพย์ขององค์กรปกครองส่วนท้องถิ่นเพื่อการจัดทำบัญชีและรายงานการเงินตามมาตรฐานการบัญชีภาครัฐและนโยบายการบัญชีภาครัฐ) ดังนี้

อาคารถาวร 25 ปี

อาคารชั่วคราว/โรงเรือน 10 ปี

สิ่งก่อสร้าง

- ใช้คอนกรีตเสริมเหล็กหรือโครงเหล็กเป็นส่วนประกอบหลัก 20 ปี

- ใช้ไม้หรือวัสดุอื่นๆ เป็นส่วนประกอบหลัก 10 ปี

ครุภัณฑ์สำนักงาน 5 ปี

ครุภัณฑ์ยานพาหนะและขนส่ง 10 ปี

ครุภัณฑ์ไฟฟ้าและวิทยุ

- ครุภัณฑ์ไฟฟ้าและวิทยุ 7 ปี

- เครื่องกำเนิดไฟฟ้า 15 ปี

ครุภัณฑ์โฆษณาและเผยแพร่ 5 ปี

ครุภัณฑ์การเกษตร

- เครื่องมือและอุปกรณ์ 2 ปี

- เครื่องจักรกล 5 ปี

ครุภัณฑ์โรงงาน

- เครื่องมือและอุปกรณ์ 3 ปี

- เครื่องจักรกล 5 ปี

ครุภัณฑ์ก่อสร้าง

- เครื่องมือและอุปกรณ์ 2 ปี

- เครื่องจักรกล 5 ปี

ครุภัณฑ์สำรวจ 5 ปี

ครุภัณฑ์การแพทย์และวิทยาศาสตร์ 5 ปี

ครุภัณฑ์คอมพิวเตอร์ 5 ปี

ครุภัณฑ์การศึกษา 5 ปี

ครุภัณฑ์งานบ้านงานครัว 5 ปี

ครุภัณฑ์กีฬา/กายภาพ 5 ปี

ครุภัณฑ์ดนตรี/นาฏศิลป์ 5 ปี

ครุภัณฑ์ดับเพลิง 7 ปี

ครุภัณฑ์สนาม 3 ปี

ครุภัณฑ์อื่น 5 ปี

ไม่มีการคิดค่าเสื่อมราคาสำหรับที่ดิน และสินทรัพย์ระหว่างก่อสร้าง

**3.9 สินทรัพย์โครงสร้างพื้นฐาน**

สินทรัพย์โครงสร้างพื้นฐาน คือสินทรัพย์ที่แสดงลักษณะทั้งหมดหรือบางส่วน ดังต่อไปนี้

- เป็นส่วนหนึ่งของระบบหรือเครือข่าย

- มีลักษณะเฉพาะและไม่สามารถนำไปใช้ประโยชน์ทางอื่นได้

- เคลื่อนที่ไม่ได้ และ

- มีข้อจำกัดในการจำหน่าย

หน่วยงานแสดงรายการสินทรัพย์โครงสร้างพื้นฐานตามราคาทุนหักค่าเสื่อมราคาสะสม ค่าเสื่อมราคาบันทึกค่าใช้จ่ายในงบแสดงผลการดำเนินงานทางการเงิน คำนวณโดยวิธีเส้นตรงตามอายุการใช้ประโยชน์โดยประมาณ ตามประกาศของเทศบาลตำบลโพธิ์ไทร ลงวันที่ 24 พฤศจิกายน 2564 เรื่อง การกำหนดอายุการใช้งานและอัตราค่าเสื่อมราคาสินทรัพย์ (ดูตารางการกำหนดอายุการใช้งานและอัตราค่าเสื่อมราคาสินทรัพย์ถาวรตามหนังสือกรมบัญชีกลาง ที่ กค 0410.3/ว 567 ลงวันที่ 21 ธันวาคม 2561 เรื่อง คู่มือการจัดทำรายงานสำรวจสินทรัพย์ขององค์กรปกครองส่วนท้องถิ่นเพื่อการจัดทำบัญชีและรายงานการเงินตามมาตรฐานการบัญชีภาครัฐและนโยบายการบัญชีภาครัฐ) ดังนี้

ถนนคอนกรีต 10 ปี

ถนนลาดยาง 5 ปี

สะพานคอนกรีตเสริมเหล็ก 20 ปี

เขื่อนดิน 30 ปี

เขื่อนปูน 50 ปี

อ่างเก็บน้ำ 50 ปี สินทรัพย์โครงสร้างพื้นฐานอื่น

- ใช้คอนกรีตเสริมเหล็กหรือโครงเหล็กเป็นส่วนประกอบหลัก 15 ปี

- ใช้ไม้หรือวัสดุอื่นๆ เป็นส่วนประกอบหลัก 10 ปี

ไม่มีการคิดค่าเสื่อมราคาสำหรับสินทรัพย์โครงสร้างพื้นฐานระหว่างก่อสร้าง

**3.10 สินทรัพย์ไม่มีตัวตน**

สินทรัพย์ไม่มีตัวตน หมายถึง ต้นทุนที่เกี่ยวข้องโดยตรงในการพัฒนาโปรแกมคอมพิวเตอร์ รวมถึง ระบบงานต่าง ๆ และต้นทุนเว็บไซต์ ทั้งที่ได้มาจากการซื้อ และการจ้างพัฒนาขึ้น โดยหน่วยงานมีสิทธิ์ควบคุมการใช้ประโยชน์จากสินทรัพย์นั้น และคาดว่าจะได้รับประโยชน์เชิงเศรษฐกิจหรือศักยภาพในการให้บริการจากสินทรัพย์นั้นเกินกว่าหนึ่งปี หน่วยงานแสดงรายการสินทรัพย์ไม่มีตัวตนตามราคาทุนหักค่าตัดจำหน่ายสะสม

ค่าตัดจำหน่ายสินทรัพย์ไม่มีตัวตนหน่วยงานบันทึกเป็นค่าใช้จ่ายในงบแสดงผลการดำเนินงานทางการเงิน คำนวณโดยวิธีเส้นตรงตามอายุการให้ประโยชน์โดยประมาณ 2 ปี

**3.11 เจ้าหนี้ระยะสั้น**

เจ้าหนี้ระยะสั้น ประกอบด้วย เจ้าหนี้การค้า และเจ้าหนี้อื่นที่หน่วยงานเป็นหนี้แก่บุคคลภายนอก หรือหน่วยงานอื่นที่เกิดจากการจัดซื้อจัดจ้าง หรือหนี้ที่เกิดจากการดำเนินงานในงวดบัญชีปัจจุบัน แต่หน่วยงานยังไม่ได้ชำระค่าสินค้าและบริการ โดยจะรับรู้เจ้าหนี้เมื่อได้รับสินค้าและบริการที่หน่วยงานได้มีการตรวจรับเรียบร้อยแล้ว

**3.12 ค่าใช้จ่ายค้างจ่าย**

ค่าใช้จ่ายค้างจ่าย หมายถึง ค่าใช้จ่ายที่เกิดขึ้นแล้วในรอบระยะเวลาบัญชีปีปัจจุบัน แต่หน่วยงานยังไม่ได้ตรวจรับ เช่น ค่าสาธารณูปโภคค้างจ่าย ดอกเบี้ยค้างจ่าย ค่าจ้างและค่าตอบแทนค้างจ่าย เป็นต้น รวมถึงภาษีหัก ณ ที่จ่ายที่ยังไม่ได้จ่ายให้กับสรรพากร

**3.13 รายได้รับล่วงหน้า**

รายได้รับล่วงหน้า ประกอบด้วย เงินอุดหนุนที่ได้รับล่วงหน้าจากหน่วยงานภาครัฐหรือหน่วยงานอื่น หรือค่าภาษี หรือค่าสินค้าและบริการที่หน่วยงานได้รับแล้วแต่ยังถือเป็นรายได้ในรอบระยะเวลาบัญชีปัจจุบันไม่ได้และจะถือเป็นรายได้ในรอบระยะเวลาบัญชีถัดไป

**3.14 รายได้แผ่นดินรอนำส่งคลัง**

เงินรับฝากรอคืนแผ่นดิน หมายถึง เงินอุดหนุนที่หน่วยงานได้รับจากหน่วยงานภาครัฐและกำหนดรายการให้ใช้จ่าย ซึ่งเหลือจ่ายในรอบระยะเวลาบัญชีปัจจุบัน และสามารถนำเงินเหลือจ่ายมาใช้ต่อในรอบระยะเวลาบัญชีถัดไปได้ตามที่หน่วยงานภาครัฐกำหนด หรือต้องส่งคืนให้กับหน่วยงานภาครัฐกรณีที่หมดความจำเป็นในการใช้จ่าย

**3.15 เจ้าหนี้ตามสัญญาเช่าการเงิน**

เจ้าหนี้ตามสัญญาเช่าการเงิน เป็นหนี้สินจากสัญญาเช่าที่ทำให้เกิดความเสี่ยงและผลตอบแทนทั้งหมดหรือเกือบทั้งหมดที่ผู้เป็นเจ้าของพึงได้รับจากสินทรัพย์ให้แก่ผู้เช่า ไม่ว่าในที่สุดการโอนสิทธิ์จะเกิดขึ้นหรือไม่ ซึ่งถือเป็นสัญญาเช่าการเงิน หน่วยงานรับรู้เป็นสินทรัพย์ภายใต้สัญญาเช่าการเงินและหนี้สินภายใต้สัญญาเช่าการเงินในงบแสดงฐานะการเงินด้วยจำนวนเงินมูลค่ายุติธรรมของสินทรัพย์ที่เช่าหรือมูลค่าปัจจุบันของจำนวนเงินขั้นต่ำที่ต้องจ่ายแล้วแต่จำนวนใดจะต่ำกว่า จำนวนเงินขั้นต่ำที่ต้องจ่ายต้องนำมาแยกเป็นค่าใช้จ่ายทางการเงินและส่วนที่จะนำไปลดหนี้สินที่ยังไม่ได้ชำระ ค่าใช้จ่ายทางการเงินต้องปันส่วนให้กับงวดต่าง ๆ ตลอดอายุสัญญาเช่าเพื่อทำให้อัตราดอกเบี้ยแต่ละงวดเป็นอัตราคงที่สำหรับยอดคงเหลือของหนี้สินที่เหลืออยู่แต่ละงวด หน่วยงานคิดค่าเสื่อมราคาสำหรับสินทรัพย์เสื่อมสภาพที่เช่าโดยสอดคล้องกับวิธีการคิดค่าเสื่อมราคาของสินทรัพย์เสื่อมสภาพซึ่งหน่วยงานเป็นเจ้าของโดยวิธีเส้นตรงตามอายุการใช้งานโดยประมาณ ทั้งนี้ หากไม่มีความแน่นอนอย่างสมเหตุสมผลที่หน่วยงานจะเป็นเจ้าของสินทรัพย์เมื่ออายุสัญญาเช่าสิ้นสุดลง หน่วยงานต้องตัดค่าเสื่อมราคาของสินทรัพย์ให้หมดภายในอายุสัญญาหรืออายุการให้ประโยชน์แล้วแต่อายุใดจะสั้นกว่า

**3.16 สัญญาเช่าดำเนินงาน**

หน่วยงานรับรู้จำนวนเงินที่จ่ายตามสัญญาเช่าดำเนินงานเป็นค่าใช้จ่ายตามวิธีเส้นตรงตลอดอายุสัญญาเช่า นอกจากว่าจะเกณฑ์อื่นที่เป็นระบบซึ่งสะท้อนถึงระยะเวลาที่ผู้เช่าได้รับประโยชน์ได้ดีกว่า

**3.17 เงินกู้**

หน่วยงานแสดงเจ้าหนี้เงินกู้ที่ถึงกำหนดชำระคืนภายในหนึ่งรอบระยะเวลาบัญชีเป็นส่วนของเงินกู้ยืมระยะยาวที่ถึงกำหนดชำระภายใน 1 ปี และรายการเงินกู้ที่ถึงกำหนดชำระคืนเกินกว่าหนึ่งรอบระยะเวลาบัญชีเป็นเงินกู้ยืมระยะยาวในงบแสดงฐานะการเงิน

**3.18 เงินรับฝากและเงินประกัน**

เงินรับฝาก หมายถึง เงินที่ได้รับโดยมีวัตถุประสงค์ให้ใช้จ่ายในกิจการอย่างใดอย่างหนึ่งโดยเฉพาะหรือรับไว้เพื่อจ่ายตามเงื่อนไขหรือคืนเงินให้กับผู้มีสิทธิ หน่วยงานจะรับรู้ตามมูลค่าที่ได้รับ

เงินประกัน หมายถึง เงินที่ได้รับไว้สำหรับประกันสินค้า หรือผลงานซึ่งมีกำหนดระยะเวลาในการประกัน เมื่อพ้นระยะเวลาประกันแล้วหน่วยงานจะจ่ายคืนให้กับผู้ประกัน หน่วยงานจะรับรู้ตามมูลค่าที่ได้รับ

**3.19 ประมาณหนี้สิน**

ประมาณการหนี้สิน หมายถึง หนี้สินที่มีความไม่แน่นอนเกี่ยวกับจังหวะเวลา หรือจำนวนที่ต้องจ่ายชำระ แต่เป็นภาระผูกพันในปัจจุบันซึ่งมีความเป็นไปได้ค่อนข้างแน่ที่หน่วยงานจะต้องจ่ายชำระภาระผูกพันนั้นในอนาคต และสามารถประมาณมูลค่าภาระผูกพันนั้นได้อย่างน่าเชื่อถือ เช่น หนี้สินค่าชดเชยความเสียหาย หน่วยงานจะรับรู้ประมาณการหนี้สินด้วยจำนวนที่ประมาณการที่ดีที่สุดของรายจ่ายที่จะต้องจ่าย ณ วันที่ในงบแสดงฐานะการเงินเพื่อชำระภาระผูกพันนั้น

**3.20 รายได้จัดเก็บเอง**

รายได้จัดเก็บเองรับรู้ตามเกณฑ์ ดังนี้

(1) รายได้ค่าภาษี ในช่วงจัดเก็บภาษีหน่วยงานจะรับรู้รายได้เมื่อได้รับเงิน และเมื่อเกินกำหนดชำระจะรับรู้ลูกหนี้ค่าภาษีคู่กับรายได้ค่าภาษีที่ยังไม่ได้รับ

(2) รายได้ค่าธรรมเนียม รายได้ค่าปรับ รายได้ค่าใบอนุญาต และรายได้อื่น หน่วยงานจะรับรู้เมื่อได้รับเงิน

(3) รายได้จากการขายสินค้าและบริการ และรายได้ดอกเบี้ยและเงินปันผล หน่วยงานจะรับรู้รายได้เมื่อได้รับเงิน และเมื่อสามารถวัดมูลค่าของจำนวนรายได้ได้อย่างน่าเชื่อถือ

**3.21 รายได้ที่รัฐบาลเก็บแล้วจัดสรรให้**

รายได้ที่รัฐบาลเก็บแล้วจัดสรรให้ หมายถึง ภาษีที่รัฐจัดสรรให้ เช่น ภาษีมูลค่าเพิ่ม ภาษีธุรกิจเฉพาะ ภาษีสรรพสามิต ภาษีค่าธรรมเนียมรถยนต์ ค่าธรรมเนียมการจดทะเบียนสิทธิและนิติกรรมที่ดิน ค่าภาคหลวงแร่ ค่าปิโตรเลียม เป็นต้น ภาษีที่รัฐแบ่งให้ คือ ภาษีมูลค่าเพิ่มที่รัฐจัดสรรเพิ่มเติมให้แก่หน่วยงาน ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น จะแสดงมูลค่าตามที่ได้รับ

**3.22 รายได้ที่รัฐบาลอุดหนุนให้**

รายได้ที่รัฐบาลอุดหนุนให้ หมายถึง เงินอุดหนุนทุกประเภท ที่รัฐจัดสรรหรือหน่วยงานอื่นอุดหนุนให้ เช่น รายได้เงินอุดหนุนทั่วไปตามอำนาจหน้าที่และภารกิจถ่ายโอน รายได้เงินอุดหนุนทั่วไปที่รัฐกำหนดวัตถุประสงค์ รายได้เงินอุดหนุนเฉพาะกิจ รายได้เงินอุดหนุนเพื่อเป็นเงินรางวัลสำหรับองค์กรปกครองส่วนท้องถิ่นที่มีการบริหารจัดการที่ดี และรายได้เงินอุดหนุนจากหน่วยงานอื่น หน่วยงานจะรับรู้รายได้พร้อมกับรับรู้ค่าใช้จ่ายเมื่อได้รับสินค้าและบริการที่หน่วยงานได้มีการตรวจรับเรียบร้อยแล้ว

**3.23 รายได้ของกิจการเฉพาะการและหน่วยงานภายใต้สังกัด**

รายได้ของกิจการเฉพาะการและหน่วยงานภายใต้สังกัด หมายถึง รายได้ของกิจการเฉพาะการและหน่วยงานภายใต้สังกัดที่อยู่ในการบริหารของหน่วยงาน เช่น สถานธนานุบาล โรงผลิตน้ำประปา และประปาหมู่บ้าน กิจการสถานีขนส่ง กิจการท่าเรือ โรงพยาบาล หน่วยบริการสาธารณสุข โรงเรียน ศูนย์พัฒนาเด็กเล็ก และกิจการอื่น เป็นต้น